| Tenebrioninae |
| --- |
| *Blaps mortisaga* da tribo Blaptini |
| Clasificación científica |
| 

|  |  |
| --- | --- |
| Reino: | Animalia |
| Filo: | Arthropoda |
| Clase: | Insecta |
| Orde: | Coleoptera |
| Suborde: | Polyphaga |
| Infraorde: | Cucujiformia |
| Superfamilia: | Tenebrionoidea |
| Familia: | Tenebrionidae |
| Subfamilia: | **Tenebrioninae**Latreille, 1802 |

 |
| Tribos |
| Unhas 20-30, ver texto |

**Tenebrioninae** é a subfamilia máis grande dentro da familia dos tenebriónidos, que contén algunhas especies coñecidas como escaravellos da fariña, entre outras. Os Tenebrioninae comprenden máis de 20 tribos.

Descrición
----------

Larvas de *Alphitobius laevigatus* (Alphitobiini)
### Adultos

Os adultos son escaravellos robustos de tamaño medio que tipicamente teñen élitros con algún tipo de corrugación na parte superior. Son normalmente negros, marrón escuro ou grises e adoitan ter un brillo satinado. O corpo ten forma de cápsula de medicamento ou parecida a unha bala; as patas poden ser curtas e grosas ou longas e delgadas. Comen tanto vexetación fresca como en descomposición, incluíndo verduras e varios son pragas da fariña e outros produtos cereais comercialmente importantes.

A subfamilia foi caracterizada pola posesión nos adultos de mandíbulas coa parte traseira en fronte do bordo de corte, sen marxinación e escavada en fronte da parte molar; ter ocelos dispostos en dous grupos con forma de lúa crecente transversos ou circulares a cada lado da cabeza e con cinco lentes máis ou menos fusionadas; ter antenas con artellos basais bastante máis longos que anchos; ter un pixidio que é apicalmente bicomuto; e ter espiráculos abdominais que son ovais e transversos, entre outras características.

### Larvas

As larvas dos Tenebrioninae parécense moito a outras larvas de tenebriónidos: son usualmente cilíndricas ou lixeiramente aplanadas, ocasionalmente curtas e anchas ou fortemente aplanadas. A cabeza e todos os terxitos visibles ou só a cabeza e ápice abdominal están fortemente esclerotizados.

Os caracteres de diagnóstico das larvas inclúen a presenza dunha sutura frontoclipeal, antenas sensoriais planas e de tipo cupuliforme, ápice malar simple que non está partido, noveno esterno simple, espiráculos anulares ou multiforos anulares, e a ausencia dunha endocarina, prosteca mandibular, bastóns hipostomais, porpatas ventais e grupos ou ringleiras de asperitos tergais.

Especies notables
-----------------

As larvas do *Tenebrio molitor* úsanse comunmente como insectos para a alimentación de réptiles e anfibios. Outras especies de *Tenebrio* e *Tribolium* tamén se crían para servir de comida para animais. *Tribolium castaneum* é un organismo modelo moi utilizado, especialmente en estudos de conflito intraxenómico e ecoloxía de poboacións.

Varias especies de *Tenebrio* e *Tribolium*, como *Tribolium confusum* e *Tribolium destructor* e outros xéneros como *Gnathocerus cornutus* son pragas dos silos de cereais e fariña e outros produtos almacenados.

Sistemática
-----------

Amarygmini: *Plesiophthalmus nigrocyaneus*
Blaptini: *Blaps* cf. *mucronata*
Bolitophagini: *Bolitophagus reticulatus*
*Mimopeus parvus*
Helopini: *Stenomax aeneus*
Scaphidemini: *Scaphidema metallicum*
Triboliini: *Tribolium destructor*
Ulomini: *Uloma culinaris*
Os Tenebrioninae divídense tradicionalmente nunhas 20-30 tribos. A delimitación exacta e validez de varias delas non está moi clara. Os estudos de filoxenia molecular deron lugar a resultados inconsistentes, quizais debido á hibridación, transferencia horizontal de xenes procedentes da bacteria *Wolbachia* e mostraxe do taxon insuficiente que confunde o estudo da información contida nos datos de secuencias de ADN.

Nalgúns tratamentos, os Pimeliinae están tamén incluídos como unha tribo máis. Isto pode ser correcto, pero todo o que se pode dicir é que son unha liñaxe estreitamente relacionada pero ben diferenciada dos Tenebrionidae. Os Opatrini por veces son elevados ao rango de familia co nome Opatrinae. Os Crypticini, Pentaphyllini e Scaphidemini son ás veces situados aquí, pero o máis común é que os sitúen nos Diaperinae.

En investigacións feitas por Kamiński et al. publicadas en 2021, as seguintes tribos foron movidas desde os Tenebrioninae a unha nova familia resurrecta, os Blaptinae. Estas tribos conteñen 281 xéneros e unhas 4 000 especies, aproximadamente o 50% dos Tenebrioninae. A nova clasificación foi a seguida por Bouchard et al. ese mesmo ano.

* Amphidorini LeConte, 1862
* Blaptini Leach, 1815
* Dendarini Mulsant & Rey, 1854
* Opatrini Brullé, 1832
* Pedinini Eschscholtz, 1829
* Platynotini Mulsant & Rey, 1853
* Platyscelidini Lacordaire, 1859

Os Tenebrioninae resultantes, de acordo coa "Review of genus-group names in the family Tenebrionidae" ("Revisión dos nomes de grupos de xéneros na familia Tenebrionidae", Bouchard et al. 2021), comprende as seguintes tribos:

* Acropteronini Doyen, 1989
* Alphitobiini Reitter, 1917
* Amarygmini Gistel, 1848
* Apocryphini Lacordaire, 1859
* Bolitophagini W. Kirby, 1837
* Centronopini Doyen, 1989
* Cerenopini Horn, 1870
* Dissonomini G.S. Medvedev, 1968
* Eulabini Horn, 1870
* Falsocossyphini Ferrer, 2006
* Heleini Fleming, 1821
* Helopini Latreille, 1802
* Melanimonini Seidlitz, 1894 (1854)
* Metaclisini Steiner, 2016
* Palorini Matthews, 2003
* Paoligenini Ferrer, 2013
* Praeugenini De Moor, 1970
* Rhysopaussini Wasmann, 1896
* Scaurini Billberg, 1820
* Scotobiini Solier, 1838
* Tenebrionini Latreille, 1802
* Titaenini Fauvel, 1905
* Toxicini Oken, 1843
* Trachelostenini Lacordaire, 1859
* Triboliini Gistel, 1848
* Ulomini Blanchard, 1845

Finalmente, os seguintes xéneros teñen unha situación incerta nesta subfamilia:

* Anophthalmolamus Ferrer, 1993
* Hangaya Matthews & Merkl, 2015
* Penichrus Champion, 1885

Notas
-----

1. ↑  St. George, R. A. (1924). *STUDIES ON THE LARVAE OF NORTH AMERICAN BEETLES OF THE SUBFAMILY TENEBRIONINAE WITH A DESCRIPTION OF THE LARVA AND PUPA OF MERINUS LAEVIS (OLIVIER).* (en English). Proceedings of the United States National Museum: Bureau of Entomology, United States Department of Agriculture. pp. 2–3.
2. ↑  "Introduction to the Darkling beetles of Eastern United States and Florida". *entnemdept.ufl.edu*. Consultado o 2021-12-31.
3. 1 2  Angelini, D. R. & E. L. Jockusch. (2008). Relationships among pest flour beetles of the genus *Tribolium* (Tenebrionidae) inferred from multiple molecular markers. *Molecular Phylogenetics and Evolution* 46(1) 127-41. doi 10.1016/j.ympev.2007.08.017 (HTML abstract)
4. 1 2  Bouchard, P.; et al. (2005). "Synoptic classification of the world Tenebrionidae (Insecta: Coleoptera) with a review of family-group names" (PDF). *Annales Zoologici* **55** (4): 499–530. Arquivado dende o orixinal (PDF) o 2016-03-03.
5. ↑  
Kamiński, Marcin; Lumen, Ryan; Kanda, Kojun; Iwan, Dariusz; et al. (2021). "Reevaluation of Blapimorpha and Opatrinae: addressing a major phylogeny-classification gap in darkling beetles (Coleoptera: Tenebrionidae: Blaptinae)". *Systematic Entomology* **46**: 140–156. doi:10.1111/syen.12453.
6. 1 2  
Bouchard, Patrice; Bousquet, Yves; Aalbu, Rolf L.; Alonso-Zarazaga, Miguel A.; et al. (2021). "Review of genus-group names in the family Tenebrionidae (Insecta, Coleoptera)". *ZooKeys* (1050): 1–633. PMC 8328949 `|pmc=` incorrecto (Axuda). PMID 34385881 `|pmid=` incorrecto (Axuda). doi:10.3897/zookeys.1050.64217. hdl:10261/250214.

|  |  |
| --- | --- |
|  | Wikispecies posúe unha páxina sobre:  ***Tenebrioninae*** |

|  |  |
| --- | --- |
|  | Wikimedia Commons ten máis contidos multimedia na categoría:  ***Tenebrioninae*** |

|  |  |
| --- | --- |
| Control de autoridades | 
* Wd: Q914904
* MAG: 2777385774

 |

|  |  |
| --- | --- |
| Identificadores taxonómicos | 
* BioLib: 238149
* BugGuide: 16396
* Dyntaxa: 1009171
* FE: 281140
* FE-New: ID
* Fossilworks: 70648
* iNaturalist: 319025
* ITIS: 678740
* NBN: NHMSYS0020153597
* NCBI: 1272141
* Soortenregister: 174307

 |